Days of Future Passed

Days of Future Passed (ימי העתיד חלפו) הוא האלבום השני ואלבום הקונספט הראשון של להקת המודי בלוז. האלבום יצא לאור בדצמבר 1967.

הפקה 
הקונספט של האלבום עוסק בשעות היום, כל קטע עוסק בכל זמן ביום (בוקר, צהריים, אחר הצהריים, ערב ולילה).

אלבום זה מסמן את עזיבתה המהירה של הלהקה את סגנון ה-R&B ואת עזיבתם של דני ליין וקלינט וורוויק, והשתתפותם של ג'סטין הייווארד וג'ון לודג'. אלבום זה התאפיין בשימוש בתזמורת ופונה יותר לסגנון הרוק הסימפוני. האלבום גם סימן מעבר הלהקה לחברת התקליטים Deram Records, המותג ה"פרוגרסיבי" של חברת התקליטים Decca. 

האלבום כולל את הלהיט Nights in White Satin שנחשב עד היום לשיר הגדול ביותר של הלהקה. כל שירי האלבום מורכבים מחלקים שבהתחלתם או בסופם הייתה מנגינה קצרה שהולחנה על ידי המנצח של התזמורת אשר ניגנה באלבום, פיטר נייט. הקטעים Nights with White Satin ו-The Day Begins כללו בתחילתם או בסופם פואמה קצרה מאת המתופף גריים אדג'. ב-2006, יצאה גרסת SACD לאלבום אשר כללה את השירים באלבום המקורי, וכמה רצועות בונוס.

רשימת שירים
The Day Begins
Dawn: Dawn is a Feeling
The Morning: Another Morning
Lunch Break: Peak Hour
The Afternoon: Forever Afternoon (Tuesday?)
Evening: The Sunset / Twilight Time
The Night: Nights in White Satin

ביצוע
המודי בלוז:
ג'סטין הייווארד - גיטרה אקוסטית, גיטרה חשמלית, פסנתר, קלידים, שירה מובילה
ג'ון לודג' - גיטרת בס, גיטרה חשמלית, שירה
מייק פינדר - קלידים, מלוטרון, פסנתר, שירה (כולל דיבור
ריי תומאס - חליל, קרן נשיפה, כלי הקשה, קלידים, שירה
גריים אדג' - תופים, כלי הקשה, שירה
וגם:
פיטר נייט - מנצח
תזמורת פסטיבל לונדון

קישורים חיצוניים

ערכים שבהם תבנית בריטניקה אינה מתאימה
אלבומי קונספט